Companii

Antreprenorul Dragoş Petrescu, unul din cei mai puternici oameni din industria restaurantelor, care controlează grupul City Grill, spune că găsirea forţei de muncă rămâne cea mai mare provocare, în contextul în care businessul este în plină expansiune, afacerile lanţului au crescut cu 12% în primele nouă luni, iar pentru anul viitor este prevăzută tot o creştere cu două cifre.

„Avem în derulare recrutarea a 12 ne­palezi care să lucreze în restaurante, am apelat la o agenţie. Procesul durează în­tre opt şi nouă luni. Îi plătim cu sa­la­riul mediu pe economie“, a spus Dra­goş Petrescu pentru ZF.